Here is a page extracted from Wikipedia that may contain CSS, HTML, and a lot of unformatted text.

Title: Papua y Nueva Guinea
Content: O Estau Independient de Papua y Nueva Guinea (tamién Papua y Nueva Guinea u PNG), ye un país d'Oceanía que ocupa la metat oriental d'a isla de Nueva Guinea y muitas islas d'a redolada. Ye situada a lo norte d'Australia y a l'ueste d'as Islas Salomón, a lo sudoeste de l'Oceano Pacifico, en una rechión definida dende comencipios d'o sieglo XIX como Melanesia. A suya capital ye Port Moresby.

Ye un d'os puestos mas diversos d'o planeta; i existen 700 luengas indichenas y una mayoría de sociedaz indichenas, con una población mayor a los 5 millons. Ye tamién un d'os puestos mas rurals, con nomás un 18% d'a población vivindo en centros urbans.